ଆଟୋରଭାଷ୍ଟାଟିନ/ପେରିଣ୍ଡୋପ୍ରିଲ/ଆମ୍ଲୋଡିପିନ

ଆଟୋରଭାଷ୍ଟାଟିନ/ପେରିଣ୍ଡୋପ୍ରିଲ/ଆମ୍ଲୋଡିପିନ ହେଉଛି ଏକ ମିଶ୍ରିତ ଔଷଧ ଯାହା ଉଚ୍ଚ ରକ୍ତଚାପ ଏବଂ ଉଚ୍ଚ କୋଲେଷ୍ଟେରୋଲ କିମ୍ବା ହୃଦରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ହୃଦରୋଗର ବିପଦକୁ ପ୍ରାୟ ୫୦% ହ୍ରାସ କରିପାରେ ।  ଗୋଟିଏ ବଟିକାର ଲାଭ ହେଉଛି ଲୋକମାନେ ଏହାକୁ ଖାଇବାକୁ ଅଧିକ ଇଚ୍ଛୁକ ହୁଅନ୍ତି ।  ଏହା ପାଟିରେ ଦିଆଯାଏ । 

ପାର୍ଶ୍ୱ ପ୍ରତିକ୍ରିୟା ପୃଥକ ଉପାଦାନଗୁଡ଼ିକ ଉପରେ ନିର୍ଭର କରେ ଏବଂ ସାଧାରଣତଃ କମ୍ ଥାଏ । ଆମ୍ଲୋଡିପିନ୍ ଯୋଗୁଁ ହେଉଥିବା ଗୋଡ଼ ଫୁଲାକୁ ପେରିଣ୍ଡୋପ୍ରିଲ୍ କମାଇପାରେ । ଏହା ଆଟୋରଭାଷ୍ଟାଟିନ ଯାହା ଏକ ଷ୍ଟାଟିନ; ପେରିଣ୍ଡୋପ୍ରିଲ ଯାହା ଏକ ଏସିଇ ଇନହିବିଟର ଏବଂ ଆମ୍ଲୋଡିପିନ ଯାହା ଏକ କ୍ୟାଲସିୟମ ଚ୍ୟାନେଲ ବ୍ଲକର୍ ତିନି ଔଷଧର ଏକ ମିଶ୍ରଣ । 

୨୦୨୧ ସୁଦ୍ଧା ଅନେକ ୟୁରୋପୀୟ ଦେଶରେ ଏହି ମିଶ୍ରଣ ଅନୁମୋଦିତ ହୋଇଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକ ଔଷଧ ତାଲିକାରେ ଲିପିବଦ୍ଧ ଅଛି। ଏହା ଏକ ପ୍ରକାରର ପଲିପିଲ୍ (polypill) । ଆଶା କରାଯାଉଛି ଯେ ମିଶ୍ରିତ ଔଷଧର ମୂଲ୍ୟ ପୃଥକ ଉପାଦାନ ତୁଳନାରେ କମ୍ ହେବ, କିନ୍ତୁ ଏହା ଦେଶ ଅନୁସାରେ ଭିନ୍ନ ହୋଇପାରେ ।  ୨୦୨୦ ମସିହାରେ ମରିସସରେ ଏକ ମାସର ଔଷଧର ମୂଲ୍ୟ ପ୍ରାୟ ୨୬ ଆମେରିକୀୟ ଡଲାର ଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki